കുട്ടി ഹെല്മെറ്റ് എത്തി വിട്ടുമാറാതെ ആശങ്ക പത്തനംതിട്ട : ഒന്പത് മാസം മുതല് നാല് വയസുവരെയുള്ള കുട്ടികള്ക്കുള്ള ഹെല്മെറ്റ് വിപണിയിലെത്തി. പുതിയ നിയമം എത്തിയതോടെയാണ് ഇവ കൂടുതലായി കച്ചവടക്കാര് വാങ്ങിയത്. പക്ഷേ പുതിയ നിയമത്തെക്കുറിച്ച് ആശങ്കയേറെയാണ്. മുതിര്ന്നവര്ക്ക് പോലും ഹെല്മെറ്റ് ധരിച്ച് കഴുത്ത് വേദനയുണ്ടാകുന്നതും മുടി കൊഴിയുന്നതും സര്വസാധാരണമാകുമ്ബോള് കുട്ടികളില് പ്രശ്നം രൂക്ഷമാകില്ലേ എന്നാണ് ആശങ്ക. ഹെല്മെറ്റിന്റെ ഭാരം താങ്ങാന് കുട്ടികള്ക്ക് കഴിയില്ല. 750 ഗ്രാം മുതല് ഒന്നരക്കിലോ വരെ ഭാരമുള്ള ഹെല്മെറ്റ് വിപണിയിലുണ്ട്. ബ്രാന്ഡഡ് ഹെല്മെറ്റുകള്ക്ക് നല്ല ഭാരം ഉണ്ടാകും. കുട്ടികള്ക്കായി ഭാരം കുറഞ്ഞ ഹെല്മെറ്റുകള് പ്രത്യേകമായി നിര്മ്മിക്കണമെന്ന് ആവശ്യമുണ്ട്. പക്ഷേ,ഭാരം കുറയുമ്ബോള് സുരക്ഷയും കുറയും. ഇരുചക്ര വാഹനത്തില് സുരക്ഷാ ബെല്റ്റ് കൂടി ധരിക്കുമ്ബോള് അപകടങ്ങള് ഉണ്ടായാല് കുട്ടികള് സുരക്ഷിതരായിരിക്കുന്നത് ഏങ്ങനെയാണെന്ന് ചോദിക്കുന്നവരുമുണ്ട്. കുട്ടികള്ക്കുള്ള ഹെല്മെറ്റിനെക്കുറിച്ച് നല്ല പഠനം നടത്തേണ്ടതുണ്ട്. സുരക്ഷയെക്കരുതിയുള്ള നല്ലൊരു തീരുമാനമാണിത്. പക്ഷേ ഇതുമൂലം ആരോഗ്യ പ്രശ്നങ്ങള് ഉണ്ടാകുമോയെന്ന് പരിശോധിക്കണം. കുറേ ദൂരം യാത്ര ചെയ്യേണ്ടി വരുന്ന സാഹചര്യത്തില് തലയില് വിയര്പ്പ് തട്ടിനിന്ന് പനിയും ജലദോഷവും ഉണ്ടാകാന് സാദ്ധ്യതയുണ്ട്. കഴുത്തിന് വേദനയുണ്ടാക്കാത്ത ഭാരം കുറഞ്ഞ ഹെല്മെറ്റുകള് വിപണിയില് എത്തിക്കണം. ഡോ. ജൂഡി ബാബുതോമസ് പീഡിയാട്രീഷ്യന് അടൂര് ലൈഫ് ലൈന് സൂപ്പര് സ്പെഷ്യാലിറ്റി ഹോസ്പിറ്റല് ഒന്പത് മാസമാകുമ്ബോള് കുഞ്ഞുങ്ങള് തല നേരെവച്ച് തുടങ്ങുന്ന അവസ്ഥയിലാണ്. ആ പ്രായത്തില് എങ്ങനെയാണ് ഭാരമുള്ള ഒരു വസ്തു കുട്ടികളുടെ തലയില് വച്ചുകൊടുക്കുന്നത്. കഴുത്തിന് വേദനയും മറ്റും ഉണ്ടായാല് അവര്ക്ക് അത് നമ്മളെ പറഞ്ഞ് മനസിലാക്കാനും കഴിയില്ലല്ലോ. ദേവു ഗിരീഷ് രക്ഷിതാവ്